A4-0229/95

Päätös neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi terveyden edistämistä, terveydestä tiedottamista, terveyskasvatusta ja -koulutusta koskevan yhteisön toimintaohjelman hyväksymisestä kansanterveyden alalla (vuosiksi 1996 - 2000) (C4-0275/95 - 94/0130(COD))

(Yhteispäätösmenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0275/95 - 94/0130(COD),

- ottaa huomioon lausuntonsa ensimmäisessä käsittelyssä ((EYVL C 89, 10.4.1995, s. 72)) komission ehdotuksesta parlamentille ja neuvostolle KOM(94)0202 ((EYVL C 252, 9.9.1994, s. 3)),

- ottaa huomioon EY:n perustamissopimuksen 189 b artiklan 2 kohdan,

- ottaa huomioon työjärjestyksensä 72 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0229/95),

1. Muuttaa yhteistä kantaa seuraavasti;

2. Pyytää komissiota puoltamaan parlamentin tarkistuksia lausunnossaan, jonka se antaa EY:n perustamissopimuksen 189 b artiklan 2 kohdan d alakohdan mukaisesti;

3. Pyytää neuvostoa hyväksymään kaikki parlamentin tarkistukset, muuttamaan yhteistä kantaa vastaavasti ja antamaan säädöksen lopullisesti;

4. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 16 kappale a (uusi)

>EP:n äänestyksessä hyväksytty teksti>

ohjelmassa on otettava huomioon suoritetut tai meneillään olevat toimet, jotka toimivaltaiset viranomaiset tai muut terveyspolitiikassa toimivat toteuttavat jäsenvaltioissa;

(Tarkistus 2)

Johdanto-osan 19 kappale

>Alkuperäinen teksti>

on tärkeää, että komissio turvaa tämän ohjelman täytäntöönpanon kiinteässä yhteistyössä jäsenvaltioiden kanssa; tätä varten on tarpeen säätää menettely, jonka avulla varmistetaan jäsenvaltioiden varaukseton osallistuminen ohjelman täytäntöönpanoon;

>EP:n äänestyksessä hyväksytty teksti>

on tärkeää, että komissio turvaa tämän ohjelman täytäntöönpanon kiinteässä yhteistyössä jäsenvaltioiden kanssa;

(Tarkistus 3)

2 artiklan 3 kohta

>Alkuperäinen teksti>

3. Jäsenvaltioita kehotetaan toteuttamaan tarpeellisiksi katsomansa toimenpiteet tämän ohjelman toteuttamisen yhteensovittamiseksi ja järjestämiseksi kansallisella tasolla.

>EP:n äänestyksessä hyväksytty teksti>

3. Jäsenvaltioita kehotetaan toteuttamaan tarvittavat toimenpiteet tämän ohjelman toteuttamiseksi.

(Tarkistus 4)

3 artiklan 1 kohta

>Alkuperäinen teksti>

1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 30 miljoonaksi ecuksi.

>EP:n äänestyksessä hyväksytty teksti>

1. Rahoituspuitteet tämän ohjelman toteuttamiseksi 1 artiklassa tarkoitetuksi kaudeksi vahvistetaan 35 miljoonaksi ecuksi.

(Tarkistus 5)

4 artikla

>Alkuperäinen teksti>

Komissio ja jäsenvaltiot huolehtivat siitä, että tämän ohjelman puitteissa toteutettavat yhteisön toimet ovat keskenään johdonmukaisia ja täydentäviä yhteisön muiden terveyteen liittyvien ohjelmien ja aloitteiden kanssa kansanterveyden alan toiminnan puitteissa tai erityisesti koulutuksen ja ammattikoulutuksen (SOKRATES- ja LEONARDO DA VINCI- ohjelmat) sekä tutkimuksen (BIOMED II) ja työterveyden ja -turvallisuuden aloilla.

>EP:n äänestyksessä hyväksytty teksti>

Komissio huolehtii siitä, että tämän ohjelman puitteissa toteutettavat yhteisön toimet ovat keskenään johdonmukaisia ja täydentäviä yhteisön muiden terveyteen liittyvien ohjelmien ja aloitteiden kanssa kansanterveyden alan toiminnan puitteissa tai erityisesti koulutuksen ja ammattikoulutuksen (SOKRATES- ja LEONARDO DA VINCI- ohjelmat) sekä tutkimuksen (BIOMED II) ja työterveyden ja - turvallisuuden aloilla.

(Tarkistus 6)

5 artiklan 2 kohdan c alakohta

>Alkuperäinen teksti>

c) tähän ohjelmaan kuuluvien hankkeiden valintaa ja rahoitusta koskevia yksityiskohtaisia sääntöjä, perusteita ja menettelyitä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista;

>EP:n äänestyksessä hyväksytty teksti>

c) tähän ohjelmaan kuuluvien hankkeiden valintaa koskevia yksityiskohtaisia sääntöjä, perusteita ja menettelyjä, myös niitä, jotka koskevat yhteistyötä kansanterveyden alan toimivaltaisten kansainvälisten järjestöjen kanssa ja 6 artiklan 2 kohdassa tarkoitettujen maiden osallistumista;

(Tarkistus 7)

5 artiklan 4 kohdan johtolause

>Alkuperäinen teksti>

Komission edustaja ilmoittaa komitealle säännöllisesti:

>EP:n äänestyksessä hyväksytty teksti>

Komission edustaja ilmoittaa Euroopan parlamentin toimivaltaiselle valiokunnalle ja komitealle säännöllisesti:

(Tarkistus 8)

6 artiklan 1 kohta

>Alkuperäinen teksti>

1. Tätä ohjelmaa toteutettaessa edistetään ja toteutetaan yhteistyötä 5 artiklassa määrätyn menettelyn mukaisesti kolmansien maiden ja kansanterveyden alan toimivaltaisten kansainvälisten järjestöjen kanssa, erityisesti Maailman terveysjärjestön ja Euroopan neuvoston kanssa.

>EP:n äänestyksessä hyväksytty teksti>

1. Tätä ohjelmaa toteutettaessa vahvistetaan ja toteutetaan yhteistyötä 5 artiklassa määrätyn menettelyn mukaisesti kolmansien maiden ja kansanterveyden alan toimivaltaisten tai sosiaalisen yhdentymisen alalla toimivien, valtiosta riippuvaisten tai riippumattomien, kansainvälisten järjestöjen kanssa, erityisesti Maailman terveysjärjestön ja Euroopan neuvoston kanssa.

(Tarkistus 9)

Liite, A osan 2 a kohta (uusi)

>EP:n äänestyksessä hyväksytty teksti>

2a. Eurooppalaisen koulutusohjelman perustaminen jäsenvaltioiden terveysalaa koskevien määritelmien ja tieteellisen tiedon yhdenmukaistamiseksi muiden erityisohjelmien yhteydessä, erityisesti «terveyden indikaattorit» -ohjelman yhteydessä.

(Tarkistus 10)

Liite, A osan 2 b kohta (uusi)

>EP:n äänestyksessä hyväksytty teksti>

2b. Epidemiologia-alan tutkimusta koskevien ohjelmien edistäminen ja tukeminen muiden erityisohjelmien yhteydessä, erityisesti BIOMED- ohjelman yhteydessä. Terveyttä koskevan «sosiaalisen» epidemiologian edistäminen.

(Tarkistus 11)

Liite, B osan 3 kohta

>Alkuperäinen teksti>

3. Terveyden edistämisen kokonaisvaltaisten toimien ja hankkeiden tukeminen, jotka on kohdistettu vähäosaisiin tai heikossa asemassa oleviin sekä erityisvyöhykkeille ja jotka sisältävät eri alojen välistä yhteistyötä terveyden edistämiseksi.

>EP:n äänestyksessä hyväksytty teksti>

3. Terveyden edistämisen sellaisten kokonaisvaltaisten toimien ja hankkeiden tukeminen, jotka on kohdistettu erityisesti ryhmiin, jotka ovat vähäosaisia suojattomuutensa tai sosiaalisen syrjäytymisensä vuoksi, kuten vanhukset, sosiaalis- kulttuurillisten erojen vuoksi (siirtolaiset), kaupunginosan tilanteen tai epäsuotuisan elinympäristön vuoksi ja joihin kuuluu terveyden edistäminen syrjäytymistä ja epävakaisuutta torjuvien ohjelmien muodossa.

(Tarkistus 12)

Liite, B osan 4 kohta

>Alkuperäinen teksti>

4. Syövän vastaisen taistelun yhteydessä tästä aiheesta tehtyihin tutkimuksiin liittyen tasapainoisen ruokavalion merkityksen analysointi sairauksien ehkäisijänä sekä ravinnon merkityksen analysointi sairauksien synnyssä.

>EP:n äänestyksessä hyväksytty teksti>

4. Ruokavalion ja muiden elintapoihin liittyvien tekijöiden merkityksen analysointi sairauksien synnyssä ja kansalaisille suuntautuva ravitsemuksen perusperiaatteita ja elintarvikkeiden uusia pakkaus- ja valmistusmenetelmiä ja -tekniikoita selventävä tiedotus.

>Alkuperäinen teksti>

Tuki kansalaisille suuntautuvalle tiedotukselle, jolla parannetaan ravitsemuksen perusperiaatteita koskevaa tietämystä.

(Tarkistus 20)

Liite, B osan 4 kohta a (uusi)

>EP:n äänestyksessä hyväksytty teksti>

4a. Terveyden edistäminen yhteistyössä jäsenvaltioiden kanssa siten, että liitetään terveyskasvatus, seksuaalivalistus mukaan lukien, kiinteämmin koulujen opetusohjelmaan sekä kokemusten, oppiaineistojen ja koulutushenkilökunnan vaihdon kehittäminen muun muassa koehankkeiden avulla terveiden elämäntapojen ja terveyskäyttäytymisen edistämiseksi.

>EP:n äänestyksessä hyväksytty teksti>

Euroopan terveyden edistämiseen liittyvien koulujen verkoston tukeminen yhteistyössä Maailman terveysjärjestön ja Euroopan neuvoston kanssa.

(Tarkistus 21)

Liite, B osan 5 a kohta (uusi)

>EP:n äänestyksessä hyväksytty teksti>

5a. Koulujärjestelmän ulkopuolelle joutuneiden nuorten ja teini- ikäisten sellaisten terveyskasvatushankkeiden, sukupuoli-kasvatus mukaan lukien, koordinoinnin ja arvioinnin tukeminen, jotka viralliset elimet, yksityiset järjestöt tai valtiosta riippumattomat järjestöt ovat laatineet ja panneet toimeen eri yhteyksissä kuten urheilun, vapaa- ajan toiminnan ja sosiaalis- kulttuurillisten vapaa- ajankeskuksien toiminnan yhteydessä, ja joihin sisältyy sellaisia innovatiivisia keinoja, joiden avulla ohjattua terveyskasvatusta voidaan edelleen toteuttaa.

(Tarkistus 13)

Liite, B osan 6 a kohta (uusi)

>EP:n äänestyksessä hyväksytty teksti>

6a. Sukupuolikasvatusta ja ehkäisyvalistusta koskevan tiedotuskampanjan tukeminen sekä kokemuksen- ja tietojenvaihdon edistäminen.

(Tarkistus 14)

Liite, B osan 6 b kohta (uusi)

>EP:n äänestyksessä hyväksytty teksti>

6b. Allergioita ja niistä aiheutuvia vaivoja koskevien ehkäisytoimenpiteiden tukeminen sekä kokemusten- ja tietojenvaihdon edistäminen.

(Tarkistus 15)

Liite, B osan 6 c kohta (uusi)

>EP:n äänestyksessä hyväksytty teksti>

6c. Lääkkeiden järkiperäistä käyttöä ja vaikutuksia koskevia riippumattomia tietoja keräävien ja levittävien keskusten tukeminen.

(Tarkistus 16)

Liite, B osan 7 a kohta (uusi)

>EP:n äänestyksessä hyväksytty teksti>

7a. Säännöllistä liikuntaa ja ruumiillisen ja henkisen hygienian hyvien käytäntöjen opettelua edistävien toimenpiteiden tukeminen.

(Tarkistus 17)

Liite, B osan 7 b kohta (uusi)

>EP:n äänestyksessä hyväksytty teksti>

7b. Euroopan unionin väestön vanhenemista koskevien tutkimusten tukeminen, ikään liittyvien sairauksien ehkäisemistä koskevan kokemusten- ja tietojenvaihdon edistäminen yhdessä muiden erityisohjelmien kanssa.

(Tarkistus 18)

Liite, C osan 8 kohta

>Alkuperäinen teksti>

8. Psykologisten, sosiologisten ja kulttuurisidonnaisten järjestelmien sekä asiaan liittyvien taloudellisten tekijöiden tuntemuksen parantaminen ja terveiden elintapojen omaksumiseen tähtäävien tiedottamisen keinojen parantaminen; tulosten arvioinnin ja parhaiden toimintamuotojen levityksen tukeminen.

>EP:n äänestyksessä hyväksytty teksti>

8. Jäsenvaltioissa toteutettujen töiden tukeminen ja yhteensovittaminen psykologisten, sosiologisten ja kulttuurisidonnaisten järjestelmien sekä asiaan liittyvien taloudellisten tekijöiden tuntemuksen parantamiseksi ja terveiden elintapojen omaksumiseen tähtäävien tiedotuskeinojen parantamiseksi; tulosten arvioinnin ja parhaiden menettelyjen levityksen tukeminen.

(Tarkistus 22)

Liite, D osan 11 a kohta (uusi)

>EP:n äänestyksessä hyväksytty teksti>

11a. Kokemusten ja tietojen vaihdon edistäminen sekä sukupuolikasvatukseen ja ehkäisyvalistukseen liittyvän kampanjan tukeminen.

(Tarkistus 19)

Liite, D osa, «Toimet», 12 kohta

>Alkuperäinen teksti>

12. Koulujärjestelmän ulkopuolelle joutuneille nuorille tarkoitettujen terveyskasvatushankkeiden tukeminen eri yhteyksissä kuten urheilussa, vapaa-aikana ja vapaa- ajankeskuksissa sekä näiden arvioinnin tukeminen.

>EP:n äänestyksessä hyväksytty teksti>

12. Koulujärjestelmän ulkopuolelle joutuneille nuorille tarkoitettujen terveyskasvatushankkeiden, jotka on suunniteltu ja toteutettu joko viranomaisten toimesta tai yksityisten yhdistysten ja valtiosta riippumattomien järjestöjen toimesta, tukeminen, yhteensovittaminen ja arviointi eri yhteyksissä kuten urheilussa, vapaa- aikana ja vapaa-ajankeskuksissa.